Enhver menneskesjæl er udødelig, -
- men de retskafnes sjæle er udødelige og guddommelige.
Sokrates
Hyperion!
Ærede orakel, hvilket drømmesyn havde du?
Titanerne blev sluppet løs.
Af hvem?
Af kong Hyperion.
Han søger Epiros' bue, -
- der vil give ham herredømmet over hele menneskeheden.
Lad os bede.
Mens denne verden endnu var ung...
... længe før mennesker og dyr befolkede jorden...
... rasede der en krig i himlen.
De udødelige, som ellers havde troet sig usårlige, -
- opdagede, at de var i stand til at dræbe hinanden.
I denne krig gik et ufattelig mægtigt våben tabt.
Epiros' bue.
Sejrherrerne udråbte sig selv til guder, -
- mens de slagne blev omdøbt til "titaner" -
- og lænket for evigt i dybet under Tartaros-bjerget.
Æoner randt hen.
Menneskene blev mangfoldige.
Og den store krig forsvandt i glemslens tåger.
Men ondskaben, der var engang...
... er blevet vækket igen.
Hyperion er her.
Han kommer for at tage mig.
Vi må væk herfra.
I kommer ikke ind. Dette er et helligt sted.
Helligt for hvem?
Hvad vil du os?
Hvor er jomfru-oraklet?
Besudler du templet yderligere, vil du vække gudernes vrede.
Guderne?
Guder.
Dine guder...
Påkald dem bare.
Bed til dem. Trygl dem om hjælp.
Bed til de guder, der blot lod stå til...
...da min hustru og mine børn blev ramt af sygdom.
Jeg bønfaldt også himlen om hjælp.
Men i stedet for nåde...
...blev jeg mødt med tavshed...
...og synet af min familie, der martredes som dyr...
...til døden tog dem.
Dine guder har hånet mig for sidste gang.
Jeg slipper titanerne løs.
Stands dog dette vanvid. Du kan stadig nå at blive frelst.
Tak for oplysningen, præst.
Jeg vil gøre en ende på gudernes styre.
KOLPOS-HALVØEN
Du forstår at svinge en økse, Theseus.
Måske du en dag med samme iver vil søge dig en hustru.
- Har du rottet dig sammen med mor? - Hun er bekymret for dig.
Der er ingen grund til bekymring.
At være kriger...
...handler ikke kun om at kunne fælde fjenden med et sværd.
Det handler også om at have grund til at trække sværdet.
Jeg trækker mit sværd for at beskytte dem, jeg har kær.
- Hvad med de andre? - De har vendt mig ryggen.
De svage og de forsvarsløse. Hvem skal beskytte dem?
Tag dig i agt. Bekymringer gør dig gammel før tid.
Skøge.
Lyset forlader labyrinten.
Lyset forlader den hellige labyrint.
Lad vore forfædre hvile i fred.
Theseus.
Var du nu uheldig igen?
Theseus...
Måske du en dag vil bede sammen med mig.
Og få guderne til at skænke mig børnebørn.
Mor...
Dine guder hører folkesagnene til. Det gør mit spyd ikke.
Og du ved nok, der skal mere end levende lys til for at lave børn.
Desuden bærer præsten en latterlig hat.
Bliv her, mor.
Hellenere!
Det er med tungt hjerte, at jeg står foran jer.
Heraklions konge, Hyperion, har indtaget sibyllernes kloster.
Han er kun en dagsmarch herfra.
Vi må evakuere landsbyen øjeblikkeligt.
Lad os tage kampen op!
Lad mig få ro!
Vi har ikke en chance!
- Behersk dig, Lysander. - Vi har ikke en chance!
Han er mødig af strid. Alle mænd, kvinder og børn -
- bedes samle deres ejendele og begive sig til Tartaros-bjerget.
Søg tilflugt bag den store mur. Der vil I være i sikkerhed.
De, der har brug for mere tid, de gamle og svage, vil få eskorte.
Gør klar til afgang!
Du er gået forkert.
- Er det ikke karavanen til Tartaros? - Jo, men du skal ikke følges med os.
- Rejs i morgen med din egen slags. - Min slags?
Bønder og udskud rejser i morgen.
Vores blod er samme farve som jeres.
Skal vi udgyde noget og bevise det?
Hvad foregår her?
Denne bastard og hans forhorede mor...
Stop! Fald tilbage!
Fald tilbage!
- Læg dit sværd. - Dræb ham!
Prøv, og han dør!
Hvad er dit klagemål?
"Min slags" rejser tilsyneladende først i morgen.
Jeg forlanger, at de får eskorte.
Gør det igen, og jeg kløver din hjernekiste.
- Hvad er dit navn? - Theseus.
Tiden er ikke til at øve vold. Lad ham gå.
Så giv mig dit ord på, at resten af beboerne vil blive beskyttet.
Du har mit ord. Jeg lader soldater rejse med karavanen i morgen.
- Dræb forræderen! - Ikke mere galpen fra dig.
Grib ham og før ham væk!
- Tag hans våben fra ham. - Mor...
Sluk din tørst i heraklionsk blod, Theseus. Slut dig til vores hær.
Du har fået god træning.
Jeg havde en god læremester.
Jeg har brug for mænd som dig i kampen mod Hyperions legioner.
Hvorfor skulle jeg tjene dig? Du ville ikke tøve med at forlade os.
Kom, mor.
Lysander, du er ikke længere en del af denne hær.
Aflever dit skjold og dit spyd.
- Du rejser med bønderne i morgen. - Du så ham jo...
Beslutningen er truffet.
Vi ses senere.
Hvor er dine ting, gamle?
Skal du ikke gøre dig klar til afrejse?
Slige odysseer er for de unge og eventyrlystne.
Ikke for en gammel ged som mig.
Overvej det på ny. At blive her er selvmord.
Hvis heraklionerne kommer, slipper jeg for en langtrukken død.
Så vidt jeg kan forstå, er ubeslutsomhed ikke deres stil.
- Du er gal. - Nej.
Bare træt.
Det er ikke det at leve, der er vigtigt, Theseus.
Det er det at leve rigtigt.
De kæmper med en vildskab, jeg aldrig før har set.
Det er, som om de kan se i mørke.
Som om det behager dem.
Det lyder, som om de ikke er mennesker.
De er mennesker. Heraklionerne bløder, som vi gør.
Forskellen er bare, -
- at deres tro giver dem lov til at dræbe ubehersket.
Det er derfor, de vil vinde.
Lysander, jeg troede, Helios havde frataget dig dine våben.
Det havde han også.
Vis dig.
- Fader. - Athene.
- Zeus... - Nu ikke så formel.
De andre guder holder jo ikke øje. Gør de vel?
Hvad er der?
Da du trådte ind, lignede du rent faktisk en far.
Eller nærmere en bedstefar.
Vi må træde varsomt og adlyde loven.
Ingen dødelige må se os i vore udødelige skikkelser.
Men du leger med ilden. Du har påvirket Theseus i årevis.
Som en af dem, aldrig som en gud.
Kun som hans ven.
Hvorfor lige ham?
Han frygter ikke fare.
Ej heller smerte, nederlag eller hån.
Hans eneste frygt er, at han ikke formår at beskytte det, han har kært.
Hans nærmeste.
Er der ét menneske, der vil kunne føre dem i kamp mod Hyperion...
...så er det Theseus.
Men det skal være af eget valg.
En overløber. Han søger foretræde hos kongen.
Rejs dig.
Fremad.
Du er overløber, har jeg ladet mig fortælle.
- Ja, høje konge. - Jeg er ikke din konge.
Men det ønsker jeg, du skal være.
Du er per definition en forræder, ikke sandt?
Hvad skal jeg med en forræder ved min barm?
Jeg kan berette om en landsby, der ligger ubeskyttet hen.
- Der kan du finde unge kvinder. - Jeg har rigeligt med kvinder.
- Slaver og våben... - Jeg har rigeligt med våben.
Det eneste, jeg vil have, er Epiros' bue.
Som med dette kloster har jeg vendt hver en sten, -
- dit folk tilbeder.
Og jeg har stadig ikke fundet den.
Har du nogensinde mødt en sibyllemunk, forræder?
Hans orden er urokkeligt trofast mod jomfru-oraklet.
Stikker man lidt til hende, vil oraklet kunne se, hvor buen er.
Ikke sandt, munk?
Fortæl mig, hvor hun er.
Jeg kender din tro, munk.
Det er jer strengt forbudt at tage et liv.
Det gælder også jeres eget.
Du kommer ikke uden om at fortælle mig, hvad jeg vil vide.
En munk kan tvinges til at kvidre selv uden sin tunge.
Giv ham til uhyret. Han skal afsløre, hvor oraklet holdes skjult.
Har du børn?
Ikke endnu.
En mands afkom kan være hans grusomste våben.
Flere generationer af dit folk vil stirre ind i deres sønners øjne -
- og se mit billede.
Jeg vil være i hvert et blik, hvert et smil, -
- hver en fældet tåre i al evighed.
Men før jeg døber dig, skal du forstå, -
- at du ikke er blevet draget -
- mod min flamme af rent instinkt.
Du flygtede hertil, fordi du er en kryster.
Og denne verden har ikke brug for -
- flere krystere.
Derfor vil jeg tilstå verden en tjeneste.
Jeg vil give dig vort mærke...
...og fratage dig evnen...
...til at befolke jorden.
Forræder.
Du kan ikke høre dem...
...men dine forfædre græder i graven...
...fordi deres slægts fremtid...
...ender med dig nu i nat.
Gamle?
Hallo?
Din vrede løber af med dig, Theseus. Lær at beherske dine følelser.
Rytme, Theseus. Rytme.
Nej!!
Vent!
Her ser du helvede.
Ikke ham.
Giv ham til fangevogteren. Lad ham pukle i saltminerne.
Hans pinsler er kun lige begyndt.
Hyperions legioner viser ingen nåde.
De har hærget hver en helligdom i deres jagt på Epiros' bue.
Det er kun et spørgsmål om tid, før de finder den.
Jeg har bemærket, at deres konge -
- er meget omhyggelig med alle kvinder, der er med barn.
Han slagter dem personligt.
Han ønsker at udrydde hele det hellenske folkeslag.
De holder ingen æresbegreber i hævd.
Det er effektivt. I hvert fald indtil videre.
Effektivt?
Det er fejt.
Meget muligt.
Men hellenerne har ikke formået at tilpasse sig, og før det sker...
Er det ikke på tide at gribe ind, Zeus?
Hvordan kan du bevidne sådanne uhyrligheder og bare lade stå til?
Jeg adlyder loven. Ingen gud må blande sig i menneskenes anliggender.
Medmindre titanerne bliver sluppet løs.
Hvis menneskene skal tro på os, må vi have tiltro til dem.
Vi må lade dem handle, som de selv vil.
Og hvad hvis de finder buen?
Hvis nogen af jer bistår menneskene...
...eller på anden måde blander jer i deres anliggender som en gud...
...vil I blive straffet med døden.
Hvem er de?
Jomfru-oraklerne.
Heraklionerne må have fundet deres tempel.
- Kender du dem ikke? - Nej.
Men jeg ville hjertens gerne kende dem bare en enkelt nat.
Når en skyfri himmel tordner, vær da standhaftig.
Var du en tyv?
Jeg er en tyv, frøken.
Var det ikke for disse lænker, stjal jeg dit hjerte.
Vi må flygte herfra i nat.
Alle, der har styrke til at kæmpe.
Og den mand.
Han har ikke drukket. Han overlever ikke natten.
Bare hold dig klar.
Hold afstand.
Gå indenfor.
Hold dig i live.
Ærede orakel...
Du fik et syn.
Hvad så du?
Slaven ved bassinet...
Han har gudernes yndest.
Hvis han går i forbund med Hyperion, -
- vil hele Hellas gå under.
Kald på vagterne.
Kun en af dem er det rigtige orakel. En uskyldsren sandsigerske.
De andre er der for at beskytte hendes identitet.
Jomfru-oraklet velsignes med visioner om fremtiden.
Mister hun sin dyd, -
- mister hun også sin profetiske gave.
Sikke et spild.
Vagter!
Nøglerne!
Flygt, orakel.
Vi skal nok tage os af vagterne. Af sted!
Prøv at få noget søvn.
Jeg er stærkere, end jeg lader til.
Jeg klarer mig.
Måske...
Måske har du svært ved at sove, fordi...
...du pines af dine syner.
En kriger, der kan læse tanker.
Der findes dem, der mener, at mine syner er en gave.
En gave? Hvordan kan det kaldes en gave?
Du kan se ind i fremtiden, men formår ikke at ændre den.
Undskyld.
Hvorfor gjorde du det?
Du satte livet på spil for at redde en vildfremmed.
Kun en mand uden tro spørger sådan.
Min mor var troende.
Hendes guder svigtede hende, da hun havde brug for dem.
Og det samme gjorde jeg.
Så sørger vi begge.
Du over det, der er sket...
...og jeg over det, der vil ske.
Hvad er der sket med dem?
Jeg befalede, at ingen måtte røre dem.
De forsøgte at flygte, høje konge.
Syv af vore bedste mænd omkom i kampen.
Syv af dine bedste mænd, dræbt af kvinder.
Jeg vil vide, hvor Epiros' bue er.
Hvem af jer kan fortælle mig det?
Hvem af jer er det sande orakel?
Hvis jeg tvinges til selv at finde svaret, vil I føle ubehag derved.
Et ubehag, som kun jeres køn kender.
Så sig det hellere. Hvem af jer er det?
Jeg er den, du søger.
Nej, det er jeg.
Jeg er den, du søger.
Den sidste sagde det samme. De påstår alle at være oraklet.
Den sidste?
Ja, høje konge.
- Hvilken sidste? - De var fire.
En af dem undslap.
Sammen med en gruppe slaver fra oasen.
- Mondragon. - Ja, herre?
Find hende, der undslap. Jeg vil have hende levende.
Det sorte hav.
Farvandet er sølet til i olie.
- Og skibet? - Et handelsskib fra Heraklion.
Vi kan kapre det og sejle sydpå.
- Vores mål ligger ikke mod syd. - Mit gør.
Det siges...
...at kvinderne dernede kan flække en kastanje med tungen.
Skal vi to finde ud af, om der er noget om snakken?
Guderne har givet mig forsynets gave. Du drømmer kun om dine lyster.
Jeg følger hellere mine lyster end en skøges hallucinationer.
- Hun er ypperstepræstinde. - Det er ét fedt for mig.
Hore eller ej, jeg tager sydpå.
Sagde jeg noget forkert?
Hvad siger du, min ven?
Tager du sydpå med mig, eller vil du følge...
...frøkenen?
Hverken eller.
Jeg sejler mod nord til Hyperions lejr ved klosteret.
Din redningsmand lyder som en galning i mine ører.
Personligt vil jeg hellere kæmpe med en galning end mod en.
Ser du det her?
Er det ikke den dødelige, din fader har så høje tanker om?
- Han er sammen med oraklet. - Poseidon...
Hvis Zeus fatter mistanke til dig, skal vi nok tale din sag.
Bagstavnen!
Du sagde, det var et handelsskib.
Jeg tog fejl.
Havet har altid været et uforudsigeligt domæne.
Når en skyfri himmel tordner...
...vær da standhaftig.
- Spring over bord! - Vær standhaftig!
Du vidste, bølgen ville redde os.
Jeg ser kun en flig af, hvad der kan komme til at ske.
Det er dine handlinger og ønsker, der former fremtiden.
Hvad har du ellers set?
Et lig svøbt i et ligklæde på en klippe.
Du står med Epiros' bue...
...og...
...omfavner Hyperion.
Umuligt. Jeg kunne aldrig finde på at omfavne Hyperion.
Han dræbte min mor.
Din mor? Blev hun behørigt begravet?
Nej.
Hun ligger stadig, hvor Hyperion slagtede hende.
Så må du begrave din mor. Hendes tro kræver det.
Jeg tror ikke på guderne.
Men hun troede på dem.
Hun troede, Theseus.
Du må vende tilbage til din landsby.
Har I fundet oraklet?
Vi fandt hende, men vore mænd omkom, før vi kunne få fat i hende.
Et uvejr opslugte dem.
Og oraklet?
Overlevede hun?
Hun og slaverne er på vej mod Kolpos. Måske fører hun dem til buen.
Send uhyret til Kolpos.
Vi andre drager til Tartaros.
Mondragon, du bliver her.
Læg et baghold i gruben.
Tilgiv mig, at jeg ikke kunne beskytte dig, mor.
Men jeg lover dig, at vor slægt ikke vil dø med mig.
Hyperions legioner samles ved Tartaros.
Der vil Hellas falde.
Fremtiden er ikke afgjort.
Men sandsynlig. Det bliver et blodbad.
Du har ingen tro.
Hedninge...
Sandt nok, Dareios, men det har jeg ikke altid været.
Som dreng bad jeg til guderne.
Jeg bad om en hest. Guderne svarede mig aldrig...
...så jeg stjal en i stedet.
Vi er omgivet af hedninge.
Der er ingen fare.
Der er ingen fare, Theseus.
- Hvad skete der med mig? - Din arm.
Du blev forgiftet.
Hvor er de andre?
De er i færd med at stede Dareois' lig til hvile.
Hun havde ret.
I alle de år betvivlede jeg hende.
Jeg betvivlede...
...deres eksistens.
Din mor døde ikke forgæves.
Det var skæbnen, der førte dig tilbage. Til buen.
Og i dine hænder, Theseus...
...vil den føre Hellas til sejr.
Du havde ret, Theseus. Mine syner er en forbandelse.
Jeg vil se verden med mine egne øjne...
...og føle med mit eget hjerte.
Røre med mit eget kød.
Munk...
Jeg har været på indkøb. Fornemt våben, hvad?
Godt at se dig i live.
Jeg var bange for, at koen havde gjort det af med dig.
Det var nær ved.
Hun reddede mit liv.
Hun gjorde vist mere end som så.
Var din mund.
Den fine bue betyder ikke, at jeg vil behandle dig anderledes.
Udmærket. Vi begiver os mod klosteret.
Vi har en krig, der skal udkæmpes.
TARTAROS-BJERGET
De troende mener, at titanerne stadig er begravet dybt inde i bjerget.
Den store mur er hellenernes eneste håb mod din hær.
Hvordan forsvares den?
Oprindeligt var det en dæmning, men hellenerne har bygget den om.
Ingen kunne have forudset, hvilken fjende du ville blive.
Hvor mange er de?
Hvor mange, der er nået hertil, kan jeg ikke vide med sikkerhed.
Hvor mange?
Jeg kan ikke være sikker.
800.
Og porten?
Seks meter tyk marmor, -
- der vejer over 12 ton.
Den er bygget til at være uigennemtrængelig.
Har du nogensinde hørt om en port, -
- der var bygget til at være andet?
Gå et andet sted hen og gør dig nyttig.
Hvor er han? Hyperion skulle have slået lejr her.
Lad os fortsætte.
Der er to dagsrejser til Tartaros herfra.
Hvad er det for en lyd?
Munk!
Bliv liggende! Stavros, hjælp mig. Vi må holde ham fast.
Mine søstre!
De er inde i tyren!
Det er mig, Fædra...
Theseus... De er her stadig.
Vent, munk!
Det er en fælde!
Munk!
- Gør ikke holdt, før I når Tartaros. - Hestene vil løbe, til de segner.
Hyperion vil snart have buen. Skynd jer.
Tilgiv mig, fader. Tilgiv mig.
Jeg forbrød mig kun mod loven for at beskytte den dødelige.
Ingen gud vil nogensinde bistå dig igen.
Du må klare dig selv!
Kan du begribe det, dødelige?
Jeg har tillid til dig, Theseus.
Vis dig den værdig.
Før dit folk i kamp.
Holdt!
- Hesten, jeg som dreng bad til at få. - Hvad er der med dem?
De er ved at dø.
Hvor er vores mænd?
De er endnu ikke vendt tilbage.
Hvad fortæller synet af fuglen dig?
Tal.
At guderne...
...er steget ned fra det høje.
Guderne?
De åbenbarede sig og dræbte vores mænd.
Guderne?
Guderne.
De beskyttede slaven, der følges med oraklet.
Guderne kæmper deres sag.
Hvis mændene hører om det, vil der udbryde panik.
Det ved jeg. Det ved jeg.
Når freden råder, begraver sønner deres fædre.
Når krigen råder, begraver fædre deres sønner.
Ligger vi i krig, fader?
- Jeg kommer med vigtige oplysninger. - Theseus?
Jeg kender ham. Lad ham træde nærmere.
Jeg håber, du kommer for at kæmpe.
Hvor er hæren?
Fortæl mig om denne slave.
Han er fra din landsby, ikke sandt?
- Svar mig! - Jo.
Han var en simpel bonde.
Det var jeg også.
Tilgiv mig, majestæt. Jeg ville ikke...
Ti.
Og hans familie?
Hans mor blev voldtaget. Ingen ville gifte sig med hende.
Han var en horeunge.
Og hans navn?
Theseus.
Udmærket, lad mig møde ham.
Helios siger, du har vigtige oplysninger.
Hyperion er i besiddelse af Epiros' bue.
- Epiros' bue? - Et våben smedet af Herakles.
Jeg har skam også hørt de eventyr som barn.
Der findes guder over skyerne og titaner under jorden.
Hør her.
Jeg var selv skeptisk, som du er, men Epiros' bue findes.
Der er mange hellenere, der tror på myterne og guderne, -
- men det gør vi, der sidder i det hellenske råd, ikke.
Det er metaforer. Intet andet.
Vort samfunds love baseres på forhandlinger og fornuft.
Hvis du forsøger at forhandle med Hyperion, har du dødsdømt os alle.
Hvis jeg bad om dit råd, -
- Theseus fra Kolpos, hvad ville det da være?
Luk porten, og forbered jer på krig.
Der er bataljoner på vej tilbage...
De vender aldrig tilbage! Vi er de sidste!
Tilgiv mig, at jeg ikke lader mig råde af en besnærende spåkone -
- og hendes bondske elsker.
En heraklionsk herold nærmer sig.
Der kan du se.
Ingen hersker ønsker krig.
De ønsker kun at blive taget alvorligt ved forhandlingsbordet.
Varsko rådet, og gør en delegation klar.
Læg an!
Stands!
Stands! Bliv stående, eller du tvinger os til at skyde.
Ræk armene frem!
Han bærer en oliegren som tegn på fred.
Min konge ønsker at tale med ham, der kaldes Theseus fra Kolpos.
Theseus.
Hyperions herold vil tale med dig.
Ligesom i mit syn. Han sender bud efter dig med åbne arme.
En omfavnelse skal besegle din troskab.
Fædra...
Har du aldrig taget fejl?
Vi kan ikke beskytte dig, hvis du går derud.
Jeg er Theseus.
Kom nærmere. Jeg har et budskab at give dig.
Gør det ikke.
I mister højst en bonde.
Er det bedre?
Ja.
Hvorfor er dit ansigt tildækket?
Alle er lige for Hyperions åsyn.
Jeg er blot det redskab, der formidler hans krav.
- Og han spørger efter mig ved navn? - Ja, det gør han.
- Hvorfra kender han det? - Der er ikke meget, kongen ikke ved.
Han ved, du ingen far har, -
- og at du, som han, blev udstødt af dit eget folk.
Kender han til min vrede?
Ved han, at jeg kun lever for at se hans blod på mit sværd?
Ved han, at han slagtede min mor?
Nu da...
...han har set dit ansigt, så ved han det.
Du ville ikke nå det.
Kryster!
Omfavn mig, Theseus.
De vil aldrig tilstå dig en plads ved deres bord.
Men hos mig må du sidde for bordenden.
Længe efter denne krig, -
- vil denne verden bære mit mærke til evig tid.
Solen vil aldrig gå ned over min æt.
Jeg tilbyder dig udødelighed.
Gerninger lever evigt. Kødet gør ikke.
Det er muligt, guderne er med dig, men i morgen...
...slipper jeg titanerne løs.
Hvad talte I om?
Luk porten.
- Hvad var hans krav? - Luk porten.
Theseus!
- Det var ham, ikke? - Jeg var så tæt på.
Jeg ved ikke, om jeg kan gøre, hvad Zeus beder mig om.
Tvivl åbenbarer sandheden, Theseus.
Guderne traf det rette valg.
Herre... Der er aktivitet ved fronten.
Hvad er det, han står med?
Buen.
Stop! Hold stand!
Hold stand!
Hør på mig!
Hør efter, hellenere!
Hør efter!
- Hvem er du, at du skal befale? - Jeg er ingen.
Jeg er Theseus, en almindelig mand som jer.
Jeg deler jeres blod, og jeg deler jeres frygt.
Men flygter vi nu, overlader vi vore sjæle -
- og vore efterkommeres sjæle til en grufuld skæbne.
Hold stand! Vi må tage kampen op!
Deres antal betyder intet i tunnellen. Vær standhaftige!
Hvad er de, som vi ikke er?
At de skolder deres ansigter og vansirer deres kroppe...
...gør dem ikke modigere eller stærkere end os.
De er krystere!
De skjuler sig bag masker.
De er mennesker, og de bløder, som vi gør det.
Vær standhaftige!
Kæmp for jeres ære! Kæmp for jeres kammerater!
Kæmp for mødrene, der fødte jer!
Kæmp for jeres børn! Kæmp for jeres fremtid!
Kæmp for jeres slægts overlevelse!
Kæmp...
...for udødeligheden!
Lad os skrive historie i Heraklions blod!
Klar! Fremad!
Kong Hyperion.
Lad os forhandle. Der er ingen grund...
Theseus!
Her er jeg! Theseus fra Kolpos!
- Hvor er din konge? - Han er ikke konge.
Stavros! Til helligdommen!
Theseus, jeg er med dig!
Fædra!
Bliv i helligdommen!
Hyperion!
Theseus!
Jeg har buen!
Stavros...
Jeg har buen! Se at komme væk herfra!
- Jeg holder dem i skak! - Stavros...
Skynd dig væk! Jeg har buen.
Jeg holder dem stangen, så længe jeg kan. Skynd dig væk!
Hvem af jer skal jeg tage med mig?
Ingen af jer slipper væk herfra.
Forsvind!
Det er ikke længere din kamp.
Find Hyperion.
Dø sammen med dine guder.
Athene!
Fader...
Vend ikke menneskene ryggen.
Hvordan føles det at vide...
...at intet minde om dig vil bestå?
Jeg har vundet.
Min død vil gøre mig til en legende.
Mine gerninger...
...vil gå over i historien.
Det er mig, der skriver din historie.
Gør det!!
Dette...
...bliver vores sidste omfavnelse, Hyperion.
Se på mig.
Se på mig!
Jeg bliver det sidste...
...dine øjne får at se.
Her ser du...
...helvede!
Enhver menneskesjæl er udødelig...
... men de retskafnes sjæle...
... er udødelige og guddommelige.
Theseus var en mand uden tro, -
- der gav sit liv for at redde menneskeheden -
- og gjorde sig fortjent til en plads blandt guderne.
De belønnede hans tapperhed med en gave.
Sønnen Acamas.
Vær ikke bange for dine syner, min unge ven.
- Hvad er dit navn? - Acamas.
Acamas?
Et stærkt navn.
Jeg kendte din far. Han var en meget tapper mand.
Snart...
...kommer også din tid.
Min tid til hvad?
Kampen mod det onde hører aldrig op.
Det trækker op til krig i himlen.
Og din far vil være der -
- og kæmpe for din fremtid.
Acamas. Acamas...
Hvem var han?
Bare...
Bare en gammel mand.
Oversættelse: Henrik Thøgersen Scandinavian Text Service 2011